Noves Animacions Lectores a les Biblioteques Municipals
2025-07-24

El mes de febrer acaba a les Biblioteques Municipals de Burjassot amb dues noves accions de foment de la lectura obertes a la ciutadania. Pensant en el públic infantil i amb l’objectiu també que es familiaritzen i coneguen els Objectius de Desenvolupament Sostenible (ODS), en aquest cas el 10 i el 16, arriba l’activitat És o no és just?, amb la qual també es commemora el Dia Mundial de la Justícia Social.

La vesprada del dimecres 22 de febrer tindrà lloc aquesta activitat, a partir de les 18.00 hores a la Biblioteca Infantil, en la qual la tècnica responsable, després de fer la presentació, projectarà un vídeo titulat ‘La gran pregunta: Ser justos’, per a comentar. Després, donarà pas al vídeo-conte anomenat Justícia.

Després dels dels vídeos, i per a finalitzar l’activitat, es proposarà als participants un conflicte que hauran de solucionar, posant en pràctica els coneixements exposats al llarg de la vesprada.

Per a finalitzar les accions del mes de febrer, el dijous dia 23 torna el Mercat del Bescanvi a la planta baixa de la Casa de Cultura on es podran intercanviar llibres ja llegits per uns altres que les lectores i els lectors vulguen descobrir. L’horari serà de 17.00 a 19.00 hores.